Document ID: 32005D0129

ROZHODNUTIE KOMISIE
z 11. februára 2005,
ktorým sa na rok 2005 stanovuje predbežné rozdelenie finančných prostriedkov z Fondu Spoločenstva pre tabak, určených na opatrenia uvedené v článkoch 13 a 14 nariadenia (ES) č. 2182/2002, medzi členské štáty
(oznámené pod číslom dokumentu K(2005) 331)
(2005/129/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu so surovým tabakom (1), a najmä na jeho článok 14a,
keďže:
(1)
Články 13 a 14 nariadenia Komisie (ES) č. 2182/2002 zo 6. decembra 2002 ktorým sa stanovujú podrobné pravidlá uplatňovania nariadenia Rady (EHS) č. 2075/92 vzhľadom na Fond Spoločenstva pre tabak (2), stanovujú opatrenia na podporu konverzie výroby. Tieto opatrenia majú byť financované z Fondu Spoločenstva pre tabak zriadeného na základe článku 13 nariadenia (EHS) č. 2075/92.
(2)
Celková suma, ktorú má Fond Spoločenstva pre tabak k dispozícii pre rok 2005, je 28,8 miliónov EUR. 50 % z tejto sumy by malo byť použitých na osobitné opatrenia, ktoré pomôžu pestovateľom tabaku prejsť na pestovanie iných plodín alebo na iné ekonomické činnosti, ktoré vytvárajú pracovné miesta, a na finacovanie s tým súvisiacich štúdií.
(3)
Preto je potrebné stanoviť predbežné rozdelenie sumy, ktorá je k dispozícii, medzi príslušné členské štáty v súlade s článkom 17 ods. 2 nariadenia (ES) č. 2182/2002.
(4)
Opatrenia stanovené v tomto rozhodnutí sú v súlade so stanoviskom Riadiaceho výboru pre tabak,
PRIJALA TOTO ROZHODNUTIE:
Článok 1
Predbežné rozdelenie finančných prostriedkov z Fondu Spoločenstva pre tabak, určených na opatrenia uvedené v článkoch 13 a 14 nariadenia (ES) č. 2182/2002, medzi členské štáty na rok 2005 sa stanovuje v súlade s prílohou k tomuto nariadeniu.
Článok 2
Toto rozhodnutie je určené členským štátom.
V Bruseli 11. februára 2005

Labels: 18
15
17
6